Deg lawan deg tamurt n Lhend( inde) tefra-tt d ṛṛay akken ad ẓẓun azal n xemsa imelyan n isekla , deg lawan deg nejmaɛen leǧnas, ddaw tacḍaḍt n l’ONU di tamdint n Lparis, akken ad afen tifrat i weɣbel n zyadda n lḥamu deg tizeɣlin( temperatures deg umaḍal, nekni d agi ɣer-nneɣ ur d ufin ara anda ara weqmen abudu i wafrasen bexlaf tiẓgi n Bouhalou id yezgan deg aɣrib deg lɛerc n At Jennad. Tiẓgi agi id yezgan ddaw ubrid aɣelnaw 71 mačči kan d aɣbalu n ubeḥri ḥlawen i yimezdaɣ n temnaḍṭ -agi, tella diɣ n amḍiq n usgunfu anda imdanen ḥamlen ad rzun akken ad ksen cwiṭ n lxiq, ɣef tiṛwiḥin-nsen, mebla ma nettu lfayda-s tadamsant imi mačči d izli n-iqqecci id yettwaksen seg-s. Xuḍi lɣaba-agi tettuneḥsab gar tiẓegwa mechuṛen deg tmurt n leqbayel.